L’alcalde, Ferran Bel, s’ha dirigit al portaveu dels manifestants explicant el perquè d’aquesta consulta democràtica i recordant que “en el seu moment va rebre el suport d’ERC, CIU , PSC i ICV, és a dir, d’una àmplia majoria del ple”. Bel ha condemnat aquest tipus d’actes perquè “no convenen enmig d’una jornada com la d’avui” on el que es pretén és donar a conèixer el patrimoni, la gastronomia o la cultura ebrenca més enllà de les nostres terres i no pas “a fer una acció reivindicativa de termes polítics”. Bel ha demanat “respecte i consideració” per als ciutadans tortosins i per les dues opcions de vot de la consulta i ha encoratjat a la comissió a parlar i dialogar si li demanen hora per fer-ho.